CELEX: 32021D1991
Language: hu
Date: 2021-11-15 00:00:00
Title: A Tanács (KKBP) 2021/1991 határozata (2021. november 15.) az ENSZ jemeni szállítmányellenőrző mechanizmusának (UNVIM) támogatására irányuló európai uniós fellépésről szóló (KKBP) 2020/1465 határozat módosításáról

2021.11.16.   
               
               
                  HU
               
               
                  Az Európai Unió Hivatalos Lapja
               
               
                  L 405/12
               
            
         A TANÁCS (KKBP) 2021/1991 HATÁROZATA
         (2021. november 15.)
         az ENSZ jemeni szállítmányellenőrző mechanizmusának (UNVIM) támogatására irányuló európai uniós fellépésről szóló (KKBP) 2020/1465 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. szeptember 18-án az Egyesült Nemzetek szállítmányellenőrző mechanizmusának (UNVIM) kérése alapján elfogadta az UNVIM támogatására irányuló európai uniós fellépésről szóló (KKBP) 2018/1249 határozatot (1).
                  
               
                     (2)
                  
                  
                     A Tanács 2020. október 12-én az UNVIM kérése alapján elfogadta a (KKBP) 2020/1465 határozatot (2), és 12 hónapos időtartamra megújította az UNVIM támogatására irányuló uniós fellépést.
                  
               
                     (3)
                  
                  
                     Az Egyesült Nemzetek Biztonsági Tanácsa (ENSZ BT) 2586 (2021) sz. határozata meghosszabbította és módosította a hudajdai megállapodás támogatását célzó ENSZ-misszió (UNMHA) megbízatását a Hudajda városára, valamint Hudajda, Szalef és Rasz Isza kikötőjére vonatkozó megállapodás végrehajtásának támogatása érdekében, a jemeni konfliktus által érintett felek által 2018. december 13-án megkötött és a 2451 (2018) sz. és a 2452 (2019) sz. ENSZ BT-határozat által jóváhagyott stockholmi megállapodásban foglaltak szerint.
                  
               
                     (4)
                  
                  
                     Az UNVIM további egy évre kért támogatást az Uniótól, mégpedig azt, hogy 2022. február 28-ig hosszabbítsa meg azt az időszakot, ameddig fel lehet használni a (KKBP) 2020/1465 határozat alapján odaítélt hozzájárulást, valamint hogy nyújtson kiegészítő hozzájárulást a 2022. március 1. és 2022. szeptember 30. közötti időszakra.
                  
               
                     (5)
                  
                  
                     Megbízatásának teljesítése érdekében az UNVIM-et Jemennel szomszédos országokba, különösen Dzsibutiba és Szaúd-Arábiába telepítették.
                  
               
                     (6)
                  
                  
                     Helyénvaló, hogy az Unió egy évre megújítsa és kiigazítsa az UNVIM-nek nyújtott támogatását annak érdekében, hogy az eleget tehessen megbízatásának,
                  
               ELFOGADTA EZT A HATÁROZATOT:
         
            1. cikk
            A (KKBP) 2020/1465 határozat a következőképpen módosul:
            
                        1.
                     
                     
                        az 1. cikk (3) bekezdése a következőképpen módosul:
                        
                                    a)
                                 
                                 
                                    az első albekezdés helyébe a következő szöveg lép:
                                    
                                       „(3)   Az Unió e határozat útján támogatja az ENSZ-főtitkár Jemenért felelős különmegbízottjának hivatalát és az UNMHA-t az UNVIM Hudajda, Szalef és Rasz Isza kikötőjében, valamint a Jemennel szomszédos országokban az UNVIM végrehajtásához szükséges más helyszíneken történő telepítése tekintetében. Az Unió e célból hozzájárulást nyújt az UNVIM megerősítéséhez kapcsolódó költségekhez és ezáltal – egy átfogóbb humanitárius stratégia részeként – segít fedezni a jemeni lakosság szükségleteit.”,
                                    
                                 
                              
                                    b)
                                 
                                 
                                    a második albekezdést el kell hagyni;
                                 
                              
                  
                        2.
                     
                     
                        a 3. cikk (1) bekezdésének helyébe a következő szöveg lép:
                        
                           „(1)   Az 1. cikkben említett projekt végrehajtására szolgáló pénzügyi referenciaösszeg 2 059 838 EUR a 2020. október 1. és 2022. február 28. közötti időszakra, illetve 2 200 000 EUR a 2022. március 1. és 2022. szeptember 30. közötti időszakra. A Tanács 2022. március 1-jéig felülvizsgálja ezt a referenciaösszeget többek között a felhasználási arány és a szükségletek Bizottság általi felmérése alapján.”;
                        
                     
                  
                        3.
                     
                     
                        az 5. cikk utolsó mondatának helyébe a következő szöveg lép:
                        „Ez a határozat 2022. szeptember 30-án hatályát veszti.”;
                     
                  
                        4.
                     
                     
                        a mellékletet el kell hagyni.
                     
                  
         
            2. cikk
            Ez a határozat az elfogadásának napján lép hatályba.
            Ezt a határozatot 2021. október 1-jétől kell alkalmazni.
         
         
            Kelt Brüsszelben, 2021. november 15-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2018/1249 határozata (2018. szeptember 18.) az ENSZ jemeni szállítmányellenőrző mechanizmusának támogatására irányuló európai uniós fellépésről (HL L 235., 2018.9.19., 14. o.).
         
            (2)  A Tanács (KKBP) 2020/1465 határozata (2020. október 12.) az ENSZ jemeni szállítmányellenőrző mechanizmusának támogatására irányuló európai uniós fellépésről (HL L 335., 2020.10.13., 13. o.).